Diari Oficial de la Generalitat Valenciana


Sumari del DOGV 3797, del 20-07-2000 (2000/5556)

Informació pública de les bases per a la provisió en propietat d'una plaça d'assistent social mitjançant concurs oposició.
--------------------------------------------------------------------------------------------------------------------------

### Dades del document

Número de DOGV
:   3797

Data del DOGV
:   20-07-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/5556


Data del document
:   21-06-2000

Organisme emissor
:   Ajuntament de Carlet

Tipus de document
:   Convocatòria

Descriptors 

:   * Carlet
    * concurs administratiu
    * administració local
    * treballador social

Informació pública de les bases per a la provisió en propietat d'una plaça d'assistent social mitjançant concurs oposició. [2000/S5556]
  
Per decret de l'Alcaldia de data 25 d'abril de 2000, s'aproven les bases per a la provisió en propietat d'una plaça d'assistent social, vacant en la plantilla de personal laboral d'aquest ajuntament, mitjançant el sistema de concurs oposició:
  
«Bases per a la provisió en propietat d'una plaça d'assistent social, vacant en la plantilla de personal laboral d'aquest ajuntament, mitjançant concurs oposició.
  
Primera. Objecte de la convocatòria
  
L'objecte d'aquesta convocatòria és la provisió en propietat, pel procediment de concurs oposició, d'una plaça d'assistent social, amb grup B de titulació i nivell 23 de complement de destinació, amb pagues extraordinàries, triennis i altres emoluments establits per la legislació vigent, vacant en la plantilla de personal laboral d'aquest ajuntament.
  
Segona. Normativa
  
Aquesta convocatòria es regirà pel que estableixen aquestes bases, i pel que estableix la Llei 7/1985, de 2 d'abril; el Reial Decret Legislatiu 781/1986, de 18 d'abril i altra normativa de pertinent aplicació.
  
Tercera. Requisits dels aspirants
  
Per a ser admés a la realització de les proves selectives, els aspirants hauran de reunir els requisits següents en el termini en què finalitze la presentació d'instàncies:
  
a) Ser espanyol o nacional dels estats membres de la Comunitat Europea o d'aquells estats en què els siga d'aplicació la lliure circulació de treballadors.
  
b) Estar en possessió del títol d'assistent social o diplomat en treball social, o complides les condicions per a obtenir-lo en la data en què acabe el termini de presentació d'instàncies. L'equivalència haurà de ser reconeguda com a tal per l'administració competent en cada cas concret i degudament acreditat en tal sentit per les aspirants.
  
c) Tenir complits 18 anys i no excedir d'aquella en què falten menys de 10 anys per a la jubilació forçosa, edats ambdues referides a la data en què finalitze el termini de presentació d'instàncies.
  
d) No haver estat separat mitjançant expedient disciplinari del servei de l'estat, de les comunitats autònomes, de les entitats locals o de qualsevol altra institució juridicopública, ni trobar-se inhabilitat per a l'exercici de les funcions públiques.
  
Quarta. Presentació d'instàncies
  
1. Les instàncies sol·licitant formar part en les proves selectives, en les quals els aspirants hauran de manifestar que reuneixen tots els requisits que s'exigeixen en la base anterior, es dirigiran a la senyora alcaldessa presidenta de la corporació i es presentaran en el Registre General d'aquest ajuntament o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, durant un termini de 20 dies hàbils, comptadors a partir de la publicació de l'anunci en extracte d'aquesta convocatòria en el Boletín Oficial del Estado.
  
2. Els drets d'examen, que es fixen en la quantitat de 2.500 pessetes, els satisfaran els aspirants en presentar la instància i no podran ser tornats llevat en els casos de no admissió a les proves per la manca de requisits que s'esmenten en la base tercera.
  
A la sol·licitud s'haurà d'acompanyar obligatòriament:
  
1. Justificant d'haver pagat els drets d'examen.
  
2. Declaració expressa i formal que reuneixen tots i cadascun dels requisits de la convocatòria, referits sempre a la data d'expiració del termini de presentació de sol·licituds, i s'hauran d'acreditar posteriorment, en el cas que foren seleccionats.
  
En cas d'instàncies defectuoses, es requerirà l'interessat perquè esmene les deficiències, i es comunica que si no ho fa abans de 10 dies quedarà exclòs de la llista d'aspirants.
  
S'entenen com a instàncies defectuoses amb possibilitat d'esmenes:
  
- L'impagament dels drets d'examen o la no-aportació del justificant d'ingrés.
  
- L'omissió de la firma.
  
- No presentar la declaració jurada indicada en l'apartat 2.
  
Cinquena. Llista d'aspirants
  
Una vegada acabat el termini de presentació d'instàncies, la Presidència de la corporació aprovarà la llista provisional dels aspirants admesos i exclosos, que es farà pública en el Butlletí Oficial de la Província de València, Diari Oficial de la Generalitat Valenciana i tauler d'anuncis de la corporació, la qual es convertirà en definitiva en cas de no presentar-se reclamacions.
  
Sisena. Tribunal qualificador
  
El tribunal qualificador de l'oposició estarà constituït de la forma següent:
  
Presidenta: senyora alcaldessa presidenta de la corporació o membre d'aquesta en qui delegue.
  
Secretari: el de la corporació o membre d'aquesta en qui delegue, que actuarà a més com a vocal.
  
Vocals:
  
- Un representant del professorat oficial designat per la Conselleria d'Administració Pública.
  
- Un representant de l'administració de la Generalitat Valenciana.
  
- Un membre designat per la Comissió Municipal de Govern que estiga en possessió de la titulació mínima exigida en la convocatòria.
  
- Un representant del personal de la corporació, amb veu i voto quan aquest en possessió de la titulació mínima exigida en la convocatòria. En cas contrari actuarà en qualitat d'observador.
  
Podran nomenar-se assessors del tribunal. El seu nomenament s'haurà de fer públic junt amb el del tribunal.
  
La designació dels membres del tribunal, aprovada per l'Alcaldia, inclourà la dels respectius suplents i es farà pública en el Butlletí Oficial de la Província de València, Diari Oficial de la Generalitat Valenciana i en el tauler d'edictes de la corporació, amb una antelació mínima d'un mes a la celebració de proves selectives.
  
El tribunal no podrà constituir-se ni actuar sense l'assistència de més de la meitat dels seues membres titulars o suplents indistintament.
  
El tribunal que actue en aquestes proves selectives tindrà la categoria segona de les recollides en el Reial Decret 236/1988, de 4 de març, segons modificació efectuada per resolució de 22 de març de 1993.
  
Els components del tribunal s'hauran d'abstenir d'intervindre i els aspirants podran recusar-los quan concórreguen en aquests alguna de les circumstàncies assenyalades en l'article 28 de la Llei 30/1992, modificada per la Llei 4/1999, de 13 de gener, i igualment els aspirants podran recusar a aquests membres en els termes que assenyala l'article 29 d'aquest text legal.
  
Setena. Exercicis de l'oposició
  
Primer exercici. De caràcter obligatori i eliminatori.
  
Consistirà en desenvolupar per escrit un tema elegit a l'atzar, dels compresos en el temari de matèries comunes, amb una duració màxima d'una hora.
  
La qualificació d'aquest exercici serà de 0 a 10 punts.
  
Segon exercici. Obligatori i eliminatori.
  
Consistirà a desenvolupar per escrit un tema elegit a l'atzar, de les compreses en el temari de matèries especificades de la convocatòria, amb una duració màxima de dues hores.
  
La qualificació d'aquest exercici serà de 0 a 10 punts.
  
Tercer exercici. Obligatori i eliminatori.
  
Consistirà en la realització d'un o diversos supòsits pràctics, relacionats amb les funcions pròpies del lloc de treball objecte de la convocatòria, que figuren en l'annex II.
  
La qualificació d'aquest exercici serà de 0 a 10 punts.
  
Quart. Obligatori i no eliminatori.
  
Consistirà a traduir un text del castellà al valencià i viceversa, en un temps màxim a determinar pel tribunal amb anterioritat a la seua celebració.
  
La qualificació d'aquest exercici serà de 0 a 5 punts.
  
Aquells aspirants que hagen estat qualificats en alguna d'aquestes proves com a no aptes, quedaran decaiguts en el seu dret a continuar el procediment selectiu, i quedaran definitivament eliminats.
  
Vuitena. Concurs de mèrits
  
En tractar-se d'un concurs oposició, de conformitat amb el que estableix l'article 11 del Decret 33/1999, junt amb el resultat de l'últim exercici de la fase d'oposició, el tribunal exposarà al públic la relació d'aspirants que, per haver superat tots els exercicis eliminatoris han de passar a la fase de concurs, i se'ls citarà perquè en el termini de 10 dies hàbils presenten la documentació acreditativa dels mèrits i experiència prevista en la convocatòria i fixarà la data de celebració de l'entrevista personal, que s'ha de realitzar amb anterioritat a la valoració final dels mèrits.
  
Una vegada baremats els mèrits, el tribunal exposarà al públic la llista d'aspirants amb la puntuació obtinguda en la fase de concurs, i també la d'aprovats per l'ordre de puntuació total, i se'ls concedirà un termini de 10 dies hàbils perquè formulen les reclamacions i esmenes que estimen pertinents en relació amb la baremació.
  
Resoltes les possibles al·legacions i reclamacions, el tribunal dictarà resolució i fixarà la relació definitiva d'aspirants aprovats per l'ordre de puntuació, que amb cap circumstància podrà contenir un nombre superior al de places convocades, i l'exposarà al públic i l'elevarà a l'autoritat competent per la publicació en el Diari Oficial de la Generalitat Valenciana.
  
Barem de mèrits
  
a) Experiència professional:
  
Anys de serveis prestats en les distintes administracions públiques, i es computaran a aquests efectes els serveis reconeguts a l'empara del que estableix la Llei 70/1978. Tot això de conformitat amb el que estableix el Decret 33/1999.
  
Es valorarà a raó de 0,1 punt per mes de serveis prestats, fins un màxim de quatre punts.
  
b) Possessió de titulacions acadèmiques, cursos de formació i coneixements del valencià.
  
b.1. Titulacions i altres mèrits que s'estimen relacionats amb el lloc de treball: 1 punt
  
b.2 Cursos:
  
Es valorarà fins un màxim d'1 punt els cursos que tinguen relació directa amb les funcions del lloc de treball exercit, si foren convocats o organitzats per la universitat, instituts o escoles oficials de formació de funcionaris o altres entitats, en aquest cas homologats per l'Institut Valencià d'Administració Pública, d'acord amb l'escala següent:
  
a) De 100 o més hores 0,75 punts
  
b) De 75 o més hores .0,50 punts
  
c) De 50 o més hores 0,40 punts
  
d) De 25 o més hores 0,20 punts
  
e) De 15 o més hores 0,10 punts
  
b.3. Coneixement del valencià.
  
Es valorarà fins un màxim d'1 punt sempre que s'acredite estar en possessió del certificat o homologació expedits per la Junta Qualificadora de Coneixements de Valencià, d'acord amb l'escala següent:
  
- Coneixement grau superior 1,00 punt
  
- Coneixement grau mitjà 0,75 punts
  
- Coneixement grau elemental 0,50 punts
  
- Coneixement nivell oral 0,25 punts
  
c) Mèrits específics
  
El tribunal podrà concedir fins un màxim d'1 punt per la concurrència de qualsevol circumstància no prevista en aquest barem, i deixarà constància en l'expedient dels mèrits que es valoren i la puntuació que s'atorga.
  
d) Entrevista personal
  
Es comprovaran i valoraran fins un màxim de 2 punts, els coneixements del lloc de treball, l'aptitud, eficàcia, experiència professional de l'aspirant, i també la seua capacitat d'iniciativa, productivitat i nivell de responsabilitat i totes les circumstàncies que calguen per al millor desenvolupament de les funcions.
  
Novena. Relació d'aprovats, proposta del tribunal i presentació de documents
  
1. Una vegada exposada la relació d'aprovats, l'aspirant que haja obtingut la major puntuació i per tant proposat pel tribunal, haurà d'aportar dins del termini de 10 dies naturals, comptadors a partir d'aquesta proposta, els documents acreditatius següents de les condicions per a prendre part en l'oposició, que s'exigeixen en la base tercera:
  
a) Certificat de naixement expedit pel Registre Civil o fotocòpia compulsada del document nacional d'identitat. Els no nascuts en territori espanyol hauran d'acreditar documentalment la nacionalitat espanyola.
  
b) Fotocòpia de la titulació exigida en la convocatòria, acompanyada del seu original per a la seua compulsa.
  
c) Certificat mèdic en el qual s'acredite no patir cap malaltia o defecte físic que impedisca el normal desenvolupament de les seues funcions.
  
d) Declaració jurada de no haver estat separat mitjançant expedient disciplinari del servei de qualsevol de les administracions públiques, ni trobar-se inhabilitat per a l'exercici de funcions públiques.
  
e) Declaració de l'interessat de no haver estat exercint en cap lloc o activitat en el sector públic delimitat per l'article primer de la Llei 53/1984, i indicarà així mateix que no realitza activitat privada incompatible o subjecta a reconeixement d'incompatibilitat, i farà referència igualment a si percep pensió de jubilació, retir o orfenesa, per drets passius o per qualsevol règim de Seguretat Social públic i obligatori.
  
2. Si dins del termini indicat, llevat els casos de força major, l'opositor proposat no presenta la documentació o no reuneix els requisits exigits, no podrà ser nomenat i quedarà anul·lada l'actuació, sense perjudici de la responsabilitat en què haguera pogut incórrer per falsedat en la instància sol·licitant prendre part en l'oposició.
  
Deu. Incidències
  
El tribunal quedarà facultat per a resoldre els dubtes que es presenten, i prendre els acords necessaris per al bon ordre de l'oposició, en tot el que no estableixen aquestes bases.
  
Onze. Recursos
  
La convocatòria i les seues bases i tots els actes administratius que es deriven d'aquesta i de l'actuació del tribunal qualificador podran ser impugnats pels interessats en els casos i en la forma previstos en la Llei de Procediment Administratiu.
  
Annex I
  
Matèries comunes
  
Tema 1. L'estat. Concepte. Elements. Formes d'estat. La divisió de poders. Relacions entre els poders de l'estat.
  
Tema 2. La Constitució Espanyola de 1978. Principis generals. Drets i deures fonamentals dels espanyols.
  
Tema 3. Organització territorial de l'estat. Els estatuts d'autonomia: significat. Especial referència a l'Estatut d'Autonomia de la Comunitat Valenciana.
  
Tema 4. Submissió de l'administració a la llei i al dret. Fonts del dret públic. La llei: classes.
  
Tema 5. L'acte administratiu. Conceptes. Elements.
  
Tema 6. Principis generals del procediment administratiu. Normes reguladores. Dimensió temporal del procediment administratiu. Dies i hores hàbils; còmput de terminis. Recepció i registre de documents.
  
Tema 7. Fases del procediment administratiu general. El silenci administratiu.
  
Tema 8. La funció pública local i la seua organització.
  
Tema 9. Drets i deures dels funcionaris públics locals. Incompatibilitats. Règim disciplinari.
  
Tema 10. La responsabilitat de l'administració pública.
  
Tema 11. El municipi. El terme municipal. Organització municipal. Competències.
  
Tema 12. Hisendes locals: Classificació dels ingressos. Ordenances fiscals.
  
Matèries específiques
  
Tema 1. Origen i desenvolupament de l'estat del benestar.
  
Tema 2. El sistema públic de serveis socials: principis i criteris.
  
Tema 3. La protecció social a Espanya: organització, forma, funcions.
  
Tema 4. Les prestacions no contributives. Normativa reguladora.
  
Tema 5. El concepte de necessitat.
  
Tema 6. Legislació específica de serveis socials a la Comunitat Valenciana.
  
Tema 7. Principis organitzatius dels serveis socials a la Comunitat Valenciana: autorització, registre i acreditació.
  
Tema 8. Competències municipals en matèria de serveis socials. Organització municipal dels serveis socials.
  
Tema 9. Fórmules de cooperació del municipi amb altres entitats per a la prestació dels serveis socials. Actuacions de les diputacions en aquesta matèria.
  
Tema 10. Pla d'integració social a la Comunitat Valenciana: mesures d'inserció.
  
Tema 11. Els serveis socials generals: característiques i organització.
  
Tema 12. Pla concertat de prestacions bàsiques.
  
Tema 13. Ajudes econòmiques: modalitats, subvencions i concerts.
  
Tema 14. Tipologia dels recursos d'atenció primària.
  
Tema 15. Mesures d'inserció.
  
Tema 16. Barris d'acció preferent a la Comunitat Valenciana: normativa i programes.
  
Tema 17. Legislació, necessitats i problemàtica de la infància a la Comunitat Valenciana.
  
Tema 18. Principis psicopedagògics i organitzatius d'intervenció social en menors.
  
Tema 19. Tipologia dels recursos per a menors. Estatut de Centres d'Atenció a la Infància.
  
Tema 20. Programes i estratègies d'actuació en l'àmbit dels menors.
  
Tema 21. Adopcions i acolliments familiars. Marc legislatiu i intervenció professional.
  
Tema 22. Necessitats i problemàtiques de les munisvalies a la Comunitat Valenciana.
  
Tema 23. Principis psicopedagògics i organitzatius de la intervenció social en minusvàlids.
  
Tema 24. Tipologia dels recursos per a persones amb minusvalia.
  
Tema 25. Programes i estratègies d'actuació en l'àmbit de les munisvalies.
  
Tema 26. Necessitats i problemàtiques de la tercera edat a la Comunitat Valenciana.
  
Tema 27. Principis psicopedagògics i organitzatius de la intervenció social en la tercera edat.
  
Tema 28. Tipologia dels recursos per a la tercera edat. Estatut de Centres de Tercera Edat.
  
Tema 29. Programes i estratègies d'actuació en l'àmbit de la tercera edat.
  
Tema 30. Necessitats i problemàtiques de la drogodependència a la Comunitat Valenciana.
  
Tema 31. Principis psicopedagògics i organitzatius de la intervenció en drogodependències.
  
Tema 32. Tipologia dels recursos per a drogodependents.
  
Tema 33. Programes i estratègies d'actuació en l'àmbit de les drogodependències.
  
Tema 34. El Pla Nacional del Poble Gitano. Minories ètniques: problemàtica social mesures d'integració.
  
Tema 35. La problemàtica de la dona en situació de desprotecció.
  
Tema 36. El benestar social de la població infantil i adolescents: demografia, entorn físic, salut, temps lliure.
  
Tema 37. Factors sociofamiliars que dificulten l'atenció a menors. Programes de reeducació. L'absentisme escolar.
  
Tema 38. La intervenció comunitària: iniciativa social i voluntariat.
  
Tema 39. La lluita contra la pobresa i l'exclusió social en el context europeu: programes i iniciatives comunitàries.
  
Tema 40. De l'assistència als serveis socials. El mètode bàsic en el treball social: descripció d'etapes.
  
Tema 41. El treball social amb col·lectius marginats: objectius, temes i contingut.
  
Tema 42. El diagnòstic social i la intervenció professional.
  
Tema 43. Les tècniques del treball social.
  
Tema 44. La dinàmica del treball en grup: reunions i organització del treball.
  
Tema 45. L'animació sociocultural: concepte i contingut.
  
Tema 46. Models d'avaluació.
  
Tema 47. El procés d'investigació.
  
Tema 48. Perfil professional del treballador social.
  
Annex II
  
Funcions essencials del lloc d'assistent social
  
1. Detectar i analitzar, en el seu àmbit competencial, situacions de mancances, proposant mesures d'intervenció i facilitant l'accés als recursos socials a la població de risc.
  
2. Dissenyar, desenvolupar i avaluar programes d'intervenció individual i comunitària, en l'àmbit dels serveis socials generals i específics.
  
3. Promoure la participació ciutadana, desenvolupant programes específics de dinamització comunitària.
  
4. Desenvolupar funcions d'informació i assessorament, en el seu àmbit de competències.»
  
Cosa que es fa pública als efectes oportuns.